  Виталий Пронин Вуоно синпелетлы инты рос-прос тодмо ӧвол на Туспуктӥз Максим ЕгоровШоркармы та дано нимен пусъемын вал туэ июль толэзе. Матысь дыре Ижын пуктэмын луоз та дано нимез возьматӥсь синпелет. Но кыӵе луоз солэн вылтусыз — ӵапак та понна ик радъяське конкурс. Отчы пыриськыны быгатозы элькунысьтымы суредасьёс но архитекторъёс. Ижлэн йырыз Олег Бекмеметьев ивортэмъя, нырысь ик быръемын луозы 3 авторъёслэн проектъёссы. Нош соос пӧлысь устозэ быръён радъяськоз социальной сетьёс пыр — калыклэсь куараоссэ люкаса. Кытын пуктэмын луоз синпелет — таиз тодмо ӧвӧл на. Калык пӧлын радъям юалляськон возьматӥз: одӥгъёсыз стелаез адӟысалзы Ялан ужась тыл котырысь, нош мукетъёсыз сое пуктыны ӵекто Иж тымет дурын — ӵапак отын интыяськемын вал, пе, шоркарлы кутскон сётэм Иж завод. Олег Бекмеметьев пусъемъя, лыдэ басьтэмын калыклэн соиз но, таиз но ӵектонэз. Конкурсэ пыриськись суредасьёс, архитекторъёс суреданы быгатозы 2 интыын инъяны тупамон проектъёссэс — «Пыраклы Удмуртиен» синпелет котырын но Ялан ӝуась тыл котырын. Елена Никитина  